ANC kongresse gestaak | Die Vryburger
Gwede Mantashe, sekretaris-generaal van die ANC, het die sweep geklap en alle streeks en provinsiale kongresse van die ANC na 30 September verbied.
Dit word volgens kenners gedoen om voortslepende regsgedinge te stop wat moontlik die Desember nasionale konferensie in die wiele kan ry.
Intussen is daar steeds meer aanduidings dat die Zuma-kamp die konferensie graag uitgestel sal wil sien sodat hy langer in beheer van sake kan bly. Zuma self het al die moontlikheid genoem dat hy ‘n derde termyn as leier van die ANC moet aanbly om die party wat onder hom verdeel is, te verenig.
Foto: Gwede Mantashe Staking kan petroltekort veroorsaak | Nuus24
Satawu dreig met staking
Vakbonde moet dalk opdok vir stakingskade
Kaapstad – 'n Landwye staking deur vragmotorbestuurders is in volle swang, het die SABC berig.Nagenoeg 60 000 vragmotorbestuurders het Maandag begin staak. Volgens berigte gaan KwaZulu-Natal die ergste deur die staking geraak word. Die staking gaan na verwagting ook die skeepsbedryf raak en kommer heers oor brandstoftekorte oor die land heen indien die staking vir 'n tyd voortduur. June Dube, adjunkpresident van die SA Transport and Allied Workers' Union (Satawu), sê hulle eis 'n verhoging van 10% terwyl werkgewers 7% aanbied. – SABC.– Volg Nuus24 op Twitter.